Sant'Efis

Efis (in latinu Ephysius; Elia de Antiochia, 250 - Nora, 15 de gennarxu 303) est stètiu unu sordau e màrtiri romanu, venerau cumenti santu de sa Crèsia catòlica. Est connotu in totu sa Sardìnnia e meda in Casteddu, chi in sa primu dì de maju ddu afestat cun d-una festa manna arregordendi sa liberatzioni de sa citadi de sa pesti.

 Vida 
De sant'Efis ddui est una "passio", contu de sa vida e de su martìriu suu: Efis fut orientali, fortzis originàriu de Elia de Antiochia, in sa Turchia dei oi. Fut unu militari a su tempus de s'imperadori Diocletzianu (243-313 d.C.). Mandau in Itàlia po gherrai contra is cristianus, innoi si cunvertit a su cristianèsimu. Partit de Gaeta e lòmpit in Casteddu aundi si professat cristianu ananti a is giùixis e, giuigau curpevoli e cundannau a morti, benit mandau a Nora, in su tempus citade prus de importu. In sa praja de Nora Efis est scabitzau.

 Cultu 

Sant'Efis, venerau su 15 de gennarxu, est patronu de sa provìncia eclesiàstica casteddaja, de su comunu de Cabuderra e de sa Brigada Tàtari.

Is relìcuias de sant'Efis funt stètias a lestru cunserbadas e po meda tempus fiant in Pisa, aundi s'est pesau su cultu. Is crésias prus de importu intituladas a su santu funt In Casteddu, in su bixinau de Stampaxi, e in sa praja de Nora aundi at lograu su martìriu. Po su santu si scallant tres votus: su de su Giòbia Santu, su de su Lunis de Pasca po sa liberatzioni de is afrentas de is frantzesus rivolutzionàrius, e su de su 1 de maju po sa liberatzioni de sa pesti.

 Sa Festa de su 1 de maju 
In Casteddu de su 1657 si cèlebrat sa Festa de Sant'Efis, in su 1 de maju, una processioni cun sa stàtua de su santu chi bessit de sa crèsia de Stampaxi po andai a sa crésia de Nora. S'itineràriu, chi tocat Giorginu, Cabuderra, Sarrocu, Santu Perdu e Pula, cun is 65 km suus percurtus in 4 diis est sa processioni a pei prus longa de su Mesuterràinu.

 Notas 

Category:Biografias
Efis
category:Cultura populareCategoria:Edade de Mesu
category:Casteddu